**Регистрација националних домена**

**Послови регистрације назива .RS и .СРБ** домена за крајње кориснике (регистранте) обављају се посредством овлашћених регистара, а РНИДС (линк: https://rnids.rs) је задужен за управљање *Регистром националних интернет домена*.

Ако је назив .RS и .СРБ домена који регистрант жели да региструје слободан, потребно је да овлашћеном регистру достави податке о регистранту, административном и техничком контакту. **То може да буде једна или више различитих особа**.

**Доменски простори**

Регистрација се обавља у ***пет*** доменских простора, зависно од правног статуса корисника, без обзира на то да ли су домаћи или страни:

**.RS** и **.СРБ** - за све заинтересоване кориснике, без обзира на то да ли су правна или физичка лица

**.CO.RS** и **.ПР.СРБ** - за пословне кориснике, без обзира на то да ли су правна лица или предузетници

**.ORG.RS** и **.ОРГ.СРБ** - за пословне кориснике који су непрофитне организације

**.EDU.RS** и **.ОБР.СРБ** - за пословне кориснике који су образовне установе и организације

**.IN.RS** и **.ОД.СРБ** - за физичка лица

Доменски простори .AC.RS и .АК.СРБ су намењени академској и научно-истраживачкој мрежи Србије, а .GOV.RS и .УПР.СРБ државним органима Републике Србије.